Songkran

Songkran ialah perkataan Thai (, Songkran) berasal daripada bahasa Sanskrit saṅkrānti, yang digunakan bagi merujuk kepada Hari Tahun Baharu yang disambut di Thailand, Laos, Kemboja, Myanmar, Sri Lanka, dan beberapa kawasan timur laut India, Vietnam, Sipsongbanna di China dan Kedah di Malaysia. Songkran bermula apabila matahari memasuki Aries, tanda astrologi pertama dalam zodiak, menurut waktu siderius. 

Selain nama Songkran di Thailand, ia turut dikenali dengan Sangken di kawasan India, perayaan percikan air di China, Tahun Baharu Sinhala di Sri Lanka, Tahun Baharu Khmer di Kemboja, Tahun Baharu Laos di Laos dan Thingyan di Myanmar.

Asalnya, tarikh perayaan ditentukan berdasarkan perhitungan astrologi, tetapi sekarang ditetapkan tarikh dalam takwim. Perayaan Songkran jatuh pada hari yang paling hangat dalam setiap tahun di Thailand, di penghujung musim kemarau. Mulanya, Tahun Baru Thai merupakan awal tahun di Thailand. Pada tahun 1888, tarikh tahun baru dialih ke 1 April dan pada tahun 1940, 1 Januari pula menjadi tarikh tahun baru rasmi. Semenjak itu, sambutan tahun baru Thai masih dijadikan cuti umum.

Tradisi tahun baru
Nyata sekali perayaan Songkran diterajui adat menyimbah air. Orang ramai merayau-rayau di jalanan dengan membawa baldi berisi air atau pistol air, atau berdiri di tepi jalan sambil memegang hos lalu mecurahkan air ke arah orang lain. Adat menyimbah air asalnya merupakan cara memberi hormat kepada orang lain dengan menangkap air "bertuah" yang sudah dicurahkan untuk membersihkan patung Buddha lalu dicurahkan pula ke arah orang tua untuk memberi tuah kepada mereka sekeluarga. Bagi golongan muda pula, oleh sebab bulan April merupakan bulan terhangat di Thailand (suhunya boleh mencecah 40°C), perayaan ini dijadikan hari berseronok dengan menyimbahkan air ke arah orang lain, sehingga timbulnya gejala seperti berlawan air dan menyimbah air ke arah orang yang memandu kenderaan. 

"Sebenarnya kegiatan ini tidak semestinya dijadikan keutamaan dalam sambutan tahun baru. Sewajarnya, Songkran dijadikan masa untuk menziarahi dan membalas budi orang-orang tua dan sanak saudara dan menunjukkan kesucian agama Buddha Siam dan bukan dicemarkan dengan perbuatan atau sambutan sebagai 'pesta liar' yang berlaku pada zaman sekarang di Thailand khususnya".

Ucapan
Ucapan tradisi tahun baru berbunyi "sa-wat-dee pi mai-thai" (สวัสดีปีใหม่ไทย) yang bermaksud "Selamat tahun baru Thailand", tetapi ramai orang lebih gemar mengucapkan "suk-san wan songkran" (สุขสันต์วันสงกรานต์) iaitu "Selamat Hari Songkran" kerana pi mai lebih kepada 1 Januari.

Lihat juga
 Sankranthi

Pautan luar

  History of the Songkran Festival
  Photos of Songkran water throwing
  Video of Songkran festivities
  Festival information, videos, pictures, and language guides
   Latar belakang Songkran.
  Video pesta Songkran

Kategori:Perayaan April
Kategori:Sambutan Tahun Baru
Kategori:Pesta di Thailand